**План – програма за 2022г.**

 **на НЧ „Просвета 1927“ – с.Покрайна**

 **Община Видин**

 Българските читалища са една уникална за Европа културна институция,

 която съществува единствено у нас. Те участват активно в живота на местните

 общности и помагат за укрепването и развитието на местните културни, соци-

 ални и икономически партньорства. Всяко населено място има нужда от едно

 читалище, в което да цари културата, писмеността, духовността, място, което да

 обединява хората в името на доброто.

 НЧ „Просвета 1927“ – с.Покрайна е единствения културен, просветен и

 информационен център в селото. Тук се развиват дейности от различно естество

 и с различен характер – библиотечно дело, художествено – творческа дейност

 и куп всякакви други задачи, касаещи жителите на селото. В процеса на работа

 се сблъскваме с редица проблеми, които почти всички опират до липсата на

 достатъчно финанси.

 Основна цел на дейността на нашето читалище е да работи най-вече с децата.

 За пръв път през 2018г. проведохме с децата няколко сбирки , на които

 шихме, бродирахме, правихме мартеници и великденски яйца, и много други

 дейности, които биха им били полезни в ежедневието, а защо не и тяхно бъдещо

 поприще. Тези сбирки продължават и до днес (когато това е позволено), и ще

 продължават и занапред, като се стремим да обхванем по-широк кръг от

 занаяти и хобита. Децата се включват във всяко едно проведено мероприятие

 в селото, като помагат с каквото могат и така се учат на нови и нови неща.

 От няколко години отбелязваме празника Трифон Зарезан, на който

 провеждаме конкурс за най-хубаво вино, с много награди, вкусни мезета,

 добро настроение и много танци. През тази година, също ще го отбележим, ако

 е възможно. Ще уважим отново дамите на Международния ден на жената –

 8 март, с тържество, цветя и подаръци за всяка една от тях. Момите от селото

 с нетърпение очакват Лазаруването. За Великден децата отново ще дойдат

 в читалището, за да боядисваме заедно яйцата, като за всяко дете ще приготвим

 ръчно изработени панерки, в които децата да поставят готовите яйца и да ги

 отнесат у дома. Ще отбележим и празника на селото – Свети Дух, с голям

 курбан и много гости и веселба.

 Коледният концерт , който е традиция в нашето село, през 2019 година децата

 изиграха театрални постановки на приказки от български автори. За тази цел те

 помогнаха за декорите на сцената и костюмите на героите. Също така

 представихме на публиката и традициите ни за Бъдни вечер и коледарите, с

 който сюжет учим по-малките зрители на нашите обичаи. Смятаме да

 продължаваме тази традиция, както през 2022г. така и занапред. За първи път

 през 2019г. коледари обикаляха на Бъдни вечер къщите с песни и наричания за

 здраве. През 2020г. и 2021г. не успяхме да зарадваме стопаните, но през тази

 година силно се надяваме това да бъде възможно и ще съберем повече

 коледари, за да обиколят повече къщи.

 Относно художествено – творческата дейност на читалището ни предстои

 ушиването на народни носии за самодейците. За целта ще се опитаме да

 кандидатстваме по проект, тъй като самодейците към читалището са почти

 30 човека, а читалището не разполага с финансовата възможност за ушиване

 на народните носии, поне за по- малките самодейци, които се включват във всяко

 едно мероприятие, организирано от читалището, с голяма обич и всеотдайност.

 Те са нашето бъдеще! Самодейните състави ще продължат своите изяви на

 сцените на фестивали и събори. Очакваме и бройката на самодейците към

 читалището да се увеличи. Ще подготвим и нови театрални постановки, за да

 може децата да се изявяват и в други населени места, тъй като вече имаме

 отправени покани за участие.

 Относно библиотечната дейност ще кандидатстваме отново по проекта

 „ Българските библиотеки – съвременни центрове за четене и информираност“,

 естествено, ако този проект бъде обявен и през тази година. С наличните ни

 старинни оръдия на труда (някои, от които са на над 100 години), които

 показваме ежегодно на нашия фестивал на занаятите, ще създадем етно

 музей, който ще може да бъде посещаван от всеки желаещ, като така

 се надяваме да привлечем и туристи в селото. При проявен интерес от

 посетители, замисляме да направим брошура, в която да им предложим

 да опитат и от местната стара кухня, с която гощаваме винаги гостите на

 нашия фестивал.

 В организационен план разчитаме предимно на полагащата се субсидия на

 читалището и на самофинансиране от страна на самодейците и желаещите да

 участват в дадено мероприятие. Ще продължим да честваме църковните

 празници, националните празници, да почитаме апостолите на свободата.

 Относно фестивала , който проведохме за първи път през 2017 година,

 по случай 90 – годишнината на читалището, отново ще бъде организиран и

 надграден, като поканим занаятчии и гости от цялата страна, а може би и гости

 от чужбина, за да покажат своите автентични занаяти. По този начин отново

 ще привлечем и туристи и ще развиваме и културния туризъм в селото. Тази

 година фестивалът ще се проведе за пети път, тъй че имаме нагласата да се

 проведе в по-грандиозен мащаб, относно участници, гости, настроение и

 незабравими емоции.

 През летните месеци, когато селото се пълни с деца, върнали се през ваканци-

 ята от градовете и чужбина, ще се извършват различни занимателни дейности –

 като например турнири по футбол, волейбол, шах, табла и др..., ще възобновим

 и прожекциите в киното, ще организираме и няколко карнавални вечери, ще

 върнем и някогашното неделно хоро на площада, за да могат децата да научат

 нашите стари хора и обичаи. Ще продължим да посрещаме годишните сезони с

 направени от нас красиви декори, подходящи за снимки, с много игри и детски

 смях.

 И през 2022 година читалището ще продължава да помага на млади и

 стари, по всякакъв начин и както може. Ще продължава да бъде обединител

 на жителите в селото, да събира млади и стари по всякакви поводи, да запазва

 българските традиции и обичаи, да учи децата на нови неща и знания, да ги

 учи на добро и на любов към хората, да ги обединява, въпреки различията и

 характерите им.

 В общи линии, това са нашите идеи и цели за идната 2022г. и вярваме,

 че ще ги постигнем с помощта на настоятелството на читалището и с дейните

 жители на селото , които допринасят с нови идеи към читалищната дейност, в

 името на доброто за нашето село.

 Поради пандемичните условия, в които живеем, се надяваме да проведем

 повечето от плануваните от нас мероприятия. Но дори и в тези трудни времена,

 ще продължим да помагаме на хората от селото и да бъдем духовният

 център, който обединява хората, център, от който има нужда всяко едно

 населено място.